Diari Oficial de la Generalitat Valenciana


Sumari del DOGV 6998, del 08-04-2013 (2013/3034)

Informació pública del document de la versió preliminar del pla general d'ordenació urbana.
-------------------------------------------------------------------------------------------

### Dades del document

Número de DOGV
:   6998

Data del DOGV
:   08-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3034


Data del document
:   20-03-2013

Organisme emissor
:   Ajuntament de Viver

Tipus de document
:   Anunci

Descriptors 

:   * Viver
    * pla d'urbanisme
    * administració local

Informació pública del document de la versió preliminar del pla general d'ordenació urbana. [2013/3034]  
El Ple de l'Ajuntament de Viver, en sessió celebrada el dia 14 de març de 2013, va adoptar entre altres l'acord següent:  
Primer. Sotmetre a informació pública el document de versió preliminar del Pla General d'Ordenació Urbana de Viver, amb els documents sense eficàcia normativa de la memòria informativa i els plans d'informació; els documents amb eficàcia normativa amb la memòria justificativa, les normes urbanístiques i els plans d'ordenació, junt amb l'informe de sostenibilitat ambiental i plans i l'estudi preliminar del paisatge, acompanyats de la versió preliminar de la memòria de sostenibilitat econòmica, el Catàleg de Béns i Espais Protegits, l'estudi acústic i l'estudi de tràfic i transports per un termini de 45 dies hàbils (a comptar des de l'endemà de la publicació en el DOCV) mitjançant inserció d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat, a l'efecte que el públic interessat i les administracions públiques afectades puguen examinar-lo i formular les observacions i els suggeriments que estimen pertinents, de conformitat amb el que establixen l'article 83 de la Llei 16/2005, de 30 de desembre, Urbanística Valenciana (LUV) i els articles 10 i 21 de la Llei 9/2006, de 28 d'abril, sobre avaluació dels efectes de determinats plans i programes sobre el medi ambient (LEAE).  
  
Durant el dit termini es trobarà depositada en les dependències de l'Ajuntament de Viver (pl. Mayor, núm. 1) una còpia diligenciada de tals documents. Igualment es podrà tindre accés a estos a través de la pàgina web i podran consultar-se en la Secretaria de l'Ajuntament, en horari de 09.00 a 14.00 hores. D'altra banda, durant el període d'informació pública es podrà consultar un membre de l'equip redactor per a l'aclariment de dubtes, prèvia cita concertada a través de l'Ajuntament de Viver (tel. 397 732 707), qui atendrà els dimarts i els dijous.  
Segon. Remetre una còpia dels documents anteriors als distints departaments i òrgans competents de les administracions exigits per la legislació reguladora de les seues competències respectives, així com a l'òrgan competent en matèria d'avaluació de l'impacte ambiental per a l'emissió dels corresponents informes.  
Tercer. Sotmetre la documentació a dictamen de cada un dels municipis limítrofs de Viver, així com als informes de les empreses que gestionen o exploten infraestructures de servicis declarats essencials o d'utilitat.  
  
Viver, 20 de març de 2013.- L'alcalde: Patricio Gómez Gómez.